**Образац 12**

,,ПАРК ПАЛИЋ“ ПАЛИЋ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2016. до 30.06.2016.

Палић, 28.07.2016. године

**I ОСНОВНИ СТАТУСНИ ПОДАЦИ**

Пословно име: Друштво са ограниченом одговорношћу за управљање развојем туристичког простора ,,Парк Палић“, Палић

Седиште: Кањишки пут 17а, Палић

Претежна делатност: 4110 – Разрада грађевинских пројеката

Матични број: 20564873

ПИБ: 106257395

Надлежно министарство: Влада РС - Министарство трговине, туризма и телекомуникација, АП Војводина, Град Суботица

Делатности јавног предузећа/друштва капитала су:

 Претежна делатност Друштва је: 4110 – Разрада грађевинских пројеката. Поред претежне делатности Друштво обавља и следеће делатности: 7022 Консултантске активности у вези с пословањем и осталим управљањем, 7112 Инжењерске делатности и техничко саветовање.

Поред наведене делатности Друштво обавља и следеће послове:

- идентификовање локација (просторно-технолошких целина) на простору обухваћеним Пројектом и израда развојног концепта целог подручја;

- израда идејних решења по појединим локацијама;

- управљање простором у складу са Пројектом и важећим просторним и планским

 документим;

- израда студије изводљивости за поједине локације и цело подручје;

- прибављање одобрења потребних за реализацију појединих пројеката;

- објава конкурса за избор најповољнијег партнера за поједине пројекте;

- уређење уговорних односа с изабраним партнером;

- управљање пројектима у сарадњи с изабраним партнером;

- уговорно управљање укупним подручјем као целовитним ресурсом;

- маркетинг туристичке дестинације Палић.

Годишњи програм пословања: Програм пословања Друштва са ограниченом одговорношћу за управљањем развојем туристичког простора «Парк Палић» Палић за 2016. годину усвојен је од стране Скупштине Друштва са ограниченом одговорношћу за управљањем развојем туристичког простора «Парк Палић» Палић дана 2. фебруара 2016. године.

Скупштина града Суботице, на 38. седници одржаној дана 25. фебруара 2016. године донела је Решење број: I-00-022-27/2016 о давању сагласности на Програм пословања Друштва са ограниченом одговорношћу за управљањем развојем туристичког простора «Парк Палић» Палић за 2016. годину.

Покрајинска влада, на седници одржаној 24. фебруара 2016. године донела је на 170. седници одржаној 24. фебруара 2016 .године решење број: 023-15/2016 о давању о давању сагласности на Програм пословања Друштва са ограниченом одговорношћу за управљањем развојем туристичког простора «Парк Палић» Палић за 2016. годину. (Службени лист АП Војводине број: 54 од 29. децембар 2015.)

Влада Републике Србије је дана 25. марта 2016. године донела закључак 05 Број: 023-3301/2016 којим се прихвата Програм пословања Друштва са ограниченом одговорношћу за управљањем развојем туристичког простора «Парк Палић» Палић за 2016. годину. ("Сл. гласник РС", бр. 103/2015)

**II ОБРАЗЛОЖЕЊЕ ПОСЛОВАЊА**

Друштво се у извештајном периоду придржавало планираних параметара из Програма пословања за 2016. годину и спровело је следеће активности:

- Реконструкција Термалног базена ( набавка вентила-лептир, израда енергетског командног ормана за напајање објекта Термалног базена електричном енергијом, израда електро-регулационог дела за рад система Термалног базена - регулација циркулације воде кроз филтрациони систем, систем пуњења и пражњења термалне воде у полуаутоматском систему);

- Уређење и урбано опремање ”Великог парка” на Палићу- поплочање стазе до хотела Парк

- Израда техничке документације за изградњу водовода у Сушачкој и делу Ријечке улице;

- Израда техничке документације за изградњу канализације у Сушачкој и делу Ријечке улице;

- Регулација градске саобраћајнице улица 43. Нова од улице Хоргошки пут до улице до улице Рибарска на Палићу за коју је проглашен јавни интерес од стране Владе Републике Србије.

- Пројекат препарцелације дела обалног појаса Палићког језера( источна обала) на Палићу - I део; Идејно урбанистичко решење са елементима Урбанистичког пројекта за разраду дела простора „Бање Палић“;

- Активности на прибављању услова за израду локацијских услова за изградњу канализационе мреже у улицама Кањишки пут, Солунска и Ритска улица на Палићу.

- Активности на пројектовању канализационе мреже у улицама Солунска, Кањишки пут, Ловранска, Липарска и Ритска приближне дужине 1030 м.

- Активности на предмету експропријације односно административног преноса непокретности у циљу обезбеђења простора за регулацију дела обалног појаса Палићког језера - Источна обала на основу решења 05 број: 465-3908/2016 Владе Републике Србије којим се утврђује јавни интерес за експропријацију.

У оквиру програмске активности Туристичка промоција обављени су следећи послови:

- Ажурирање и одржавање сајта ради информисања јавности

- Ажурирање и штампање промотивног материјала за 2016. годину

- Промоција Конгресног центра на Палићу кроз организацију око 45 догађаја

- Промоција туристичке дестинације и понуде Палића на Међународном сајму туризма у Београду; Интернационалном сајму туризма ”UTAZAS 2016” у Будимпешти; манифестацији ”Београдски манифест” "Медтравел 2016", и Суботичком сајму привреде

- Организација три манифестације и то : Првомајски Уранак Палић 2016, Палићке винске свечаности и Отварање летње сезоне.

1. БИЛАНС УСПЕХА

Пословни приходи у периоду 01.01.-30.06.2016. године исказани су у износу од 24.297 хиљада динара са следећом стуктуром:

* приходи од извршених услуга на домаћем тржишту у висини од 3.740 хиљада динара и мањн су од планираних због отежавајућих тржишних услова;
* приходи од закупа у висини од 1.229 хиљада динара и мањи су од планираних због мање потражње;
* приходи од условљених државних додељивања у висини од 19.328 хиљада динара, чије је признавање повезано са трошковима из истог периода;

финансијски приходи у висини од 48 хиљада динара односе се на камате наплаћене од трећих лица.

Остали приходи у висини од 14 хиљада динара односе се на отписе обавеза по основу усклађивања.

Пословни расходи исказани су у висини од 23.857 хиљада динара са следећом структуром:

* трошкови материјала у износу од 399 хиљада динара односе се на трошкове канцеларијског материјала и режијског материјала;
* трошкови горива и енергије у износу од 3.520 хиљада динара односе се на трошкове електричне и топлотне енергије и горива и мањи су од планираних због спроведене штедње;
* трошкови зарада и накнада зарада у износу од 12.298 хиљада динара односе се на обрачунате бруто зараде у висини од 9.580 хиљада динара, накнада члановима скупштине у висини од 1.780 хиљада динара, накнада по основу уговора у висини од 604 хиљаде динара и накнада по основу службеног путовања и превоза на посао од 334 хиљаде динара. Мањи износ реализованих зарада и накнада зарада у односу на план проистекао је због тога што је план сачињен на основу целогодишњих трошкова зарада и накнада зарада који су тромесечно распоређени у идентичним износима.
* трошкови производних услуга у износу од 3.258 хиљада динара односе се на трошкове ПТТ услуга у износу од 270 хиљада динара, трошкове одржавања основних средстава од 480 хиљада динара, трошкови туристичких манифестација у износу од 1.013 хиљада динара, услуга промоција од 275 хиљада динара, комуналне, рекламне и остале услуге од 1.220 хиљада динара, и ови трошкови су мањи од планираних због спроведене уштеде;
* трошкови амортизације основних средстава у висини од 1.172 хиљаде динара;
* нематеријални трошкови у износу од 3.210 хиљада динара односе се на интелектуалне услуге у висини од 404 хиљада динара, репрезентације од 131 хиљада динара , осигурања основних средстава од 127 хиљада динара, осигурања од 150 хиљада динара, платног промета од 25 хиљада динара, пореза и такси од 725 хиљада динара, друге непроизводне услуге од 1.648 хиљада динара .

финансијски расходи у висини од 182 хиљаде динара односе се у највећем делу на камате обрачунате по основу пореза и услед тога су исти увећани у односу на планиране.

У периоду од 01.01.-30.06.2016. године исказан је добитак у висини од 311 хиљада динара као разлика између прихода у износу од 24.359 хиљада динара и расхода у износу од 24.048 хиљада динара и исти је већи од планираног резултата у виду губитка услед нешто увећаних прихода и значајно умањених расхода.

2. БИЛАНС СТАЊА

Укупна актива на дан 30.06.2016. године исказана је у висини од 142.311 хиљада динара са следећом стуктуром:

* нематеријална имовина у висини од 3.426 хиљада динара односи се на право коришћења објеката ;
* некретнине, постројења и опрема у висини од 22.803 хиљада динара односе се на опрему у износу од 21.698 хиљада динара и улагања на туђим некретнинама од 1.105 хиљада динара;
* потраживања по основу продаје у висини од 1.962 хиљаде динара односе се на потраживања од купаца у земљи;
* друга потраживања у висини од 7.466 хиљада динара односе се на потраживања за порез на добит у износу од 2.588 хиљада динара, потраживања по основу боловања од 131 хиљада динара, потраживања од запослених у износу од 1 хиљада динара и потраживања од државних органа у висини од 4.746 хиљада динара по основу захтева за настале расходе за које до краја периода нису примљене дотације. Део наведених потраживања од државних органа представља разлику у односу на план;
* готовински еквиваленти у висини од 4.661 хиљада динара односе се на новчана средства на пословним рачунима и иста су мања од планираних због мање примљених државних додељивања и мање наплаћених потраживања;
* активна временска разграничења у висини од 101.993 хиљада динара односе се на разграничени удео по основу улагања оснивача од 99.981 хиљаде динара по ком основу је у пасиви исказано дугорочно резервисање по основу обавеза које се могу конвертовати у капитал, на разграничени ПДВ који је у судском спору у висини од 1.947 хиљада динара, као и на остала активна временска разграничења у износу од 65 хиљада динара.

Укупна пасива исказана у висини од 142.311 хиљада динара има следећу структуру:

* удели друштва у износу од 56 хиљада динара;
* нераспоређени добитак ранијих година исказан је у износу од 3.113 хиљада динара и разликује се од планираног обзиром да је за 2015. годину планиран губитак, а остварен је добитак;
* добитак текуће године у износу од 311 хиљада динара већи је од планираног резултата у виду губитка из разлога који су описани код биланса успеха;
* обавезе које се могу конвертовати у капитал износе 99.981 хиљада динара;
* добављачи у земљи исказани су у висини од 2.351 хиљада динара;
* остале краткорочне обавезе износе 10.130 хиљада динара и односе се на зараде и накнаде зарада у висини од 2.695 хиљада динара и обавезе за учешће у добити од 7.435 хиљада динара;
* обавезе по однову ПДВ-а у висини од 392 хиљада динара веће су од планираних услед измене начина обрачунавања ПДВ-а у грађевинарству;
* обавезе за остале порезе, доприносе и дажбине у висини од 296 хиљада динара мање су од планираних услед уредније исплаћиваних накнада;
* пасивна временска разграничења у висини од 26.048 хиљада динара односе се на условљена додељивања која ће бити сучељена са расходима у периодима када ће исти настајати;

3. ИЗВЕШТАЈ О ТОКОВИМА ГОТОВИНЕ

Приливи готовине из пословних активности у висини од 27.772 хиљаде динара имају следећу стурктуру:

* продаја и примљени аванси у износу од 5.458 хиљада динара, а чине је приливи од наплате потраживања од купаца у износу од 2.341 хиљаде динара, који су мањи од планираних услед лошије наплате и неповољнијих тржишних услова;
* остали приливи у износу од 22.314 хиљада динара се односе на државна додељивања примљена по основу трошкова пословања;

Одливи готовине из пословних активности у висини од 30.292 хиљаде динара имају следећу структуру:

* исплате добављачима у износу од 14.162 хиљаде динара;
* зараде и накнада зарада у висини од 12.661 хиљада динара;
* камате у износу од 179 хиљада динара које се у највећем делу односе на камате на порезе;
* остали јавни приходи у износу од 3.290 хиљада динара и односе се на порез на имовину, порез на додату вредност и остале порезе који не зависе од резултата;

Приливи и одливи из активности инвестирања у износу од 4.685. хиљада динара односе се на државна додељивања за капиталне инвестиције и њихов одлив за улагање у објекте на којима имамо право управљања.

4. ТРОШКОВИ ЗАПОСЛЕНИХ

Обрачунате и исплаћене нето зараде, бруто I са припадајућим порезима и доприносима на терет запосленог и бруто II са припадајућим порезом и доприносима на терет послодавца крећу се у планираним оквирима тј. у складу са Програмом пословања за 2016.годину и у складу са присутношћу запослених ( годиши одмори, боловање и плаћено одсуство) за 21 запослено лице.

Накнаде по уговору о делу *-* Програмомпословања за 2016. годину, за период од 01.01.2016. до 30.06.2016 планирана средства износе 177.000 динара, реализација плана износи 167.357 динара. Друштво је планирало исплату накнаде по уговору о делу за 1 примаоца чија реализација је у границама планираних средстава за извештајни период.

Накнаде физичким лицима по основу осталих уговора - ангажовано лице по основу уговора о вршењу послова интерне ревизије*.* Програмомпословања за 2016. годину за период од 01.01.2016. до 30.06.2016 планирана средства износе 167.000 динара, реализација плана износи 162.000 динара. Друштво је планирало исплату накнаде физичким лицима по основу осталих уговора за 1 примаоца чија реализација је у границама планираних средстава за извештајни период.

Накнаде члановима скупштине - Програмомпословања за 2016. годину за период од 01.01.2016. до 30.06.2016 планирана средства износе 2.272.500 динара, реализација плана износи 2.096.496 динара. Друштво је планирано да се исплате накнаде за 9 чланова Скупштине чија реализација је у границама планираних средстава за извештајни период.

Превоз запослених на посао и са посла – Програмомпословања за 2016. годину за период од 01.01.2016. до 30.06.2016 планирана средства износе 397.050 динара, реализација плана износи 312.009 динара.Трошак превоза запослених на посао и са посла за 16 запослених лица је у границама планираних средстава за извештајни период. Обрачун трошкова превоза запослених на посао и са посла је извршен на основу броја радних дана запослених.

Дневнице на службеном путу - Програмомпословања за 2016. годину за период од 01.01.2016. до 30.06.2016 планирана средства износе 25.000 динара, реализација плана износи 25.415 динара. Обрачунате и исплаћене дневнице односе се на наступ на Међународном сајму туризма у Београду дана 19.02.2016. године , интернационалном сајму туризма ”UTAZAS 2016” и сајму ”Београдски манифест”, ради промовисања туристичке дестинације Палић.

Накнаде трошкова на службеном путу - Програмомпословања за 2016. годину за период од 01.01.2016. до 30.06.2016 планирана средства износе 27.500 динара, реализација плана износи 6.740 динара. Исплаћене накнаде односе се на трошкове путарина приликом одласка на Међународни сајам туризма у Београду, Интернационалном сајму туризма ”UTAZAS 2016” , сајму ”Београдски манифест” одласка на састанке у Влади АП Војводине и Министарству трговине,туризма и телекомуникацуиа. У извештајном периоду реализован је мањи износ за накнаде трошкова на службеном путу у односу на план због мање потребе за одлазак на службена путовања од планираних.

Остале накнаде трошкова запосленима и осталим физичким лицима - Програмомпословања за 2016. годину за период од 01.01.2016. до 30.06.2016 планирана средства износе 327.755 динара, реализација плана износи 327.748 динара. Обрачунате и исплаћене новчане надокнаде за 2 (два) лица на стручној пракси у износу од 23.000,00 динара у нето износу, односно 31.573,00 динара у бруто износу месечно, у периоду од 07.05.2015. године до 06.05.2016. године, на основу Уговора о реализацији програма стручне праксе на територији АП Војводине у 2015. години потписаног од стране Покрајинског секретаријата за привреду, запошљавање и равноправност полова, Националне службе за запошљавање – филијала Суботица и ДОО „Парк Палић” Палић као и решења Покрајинског секретаријата за привреду, запошљавање и равноправност полова број: 401-360/2015-42 од 21.05.2015 .године, о додели средстава за реализацију програма стручне праксе на територији АП Војводине у 2015. години

5. ДИНАМИКА ЗАПОСЛЕНИХ

На дан 30.06.2016.године број запослених радника у предузећу је 21, од чега три запослена раде на одређено време, двоје од њих су именована лица, а то је Директор и заменик директора Друштва и један запослени на одређено време који мења особу која је на неплаћеном одсуству. У посматраном периоду извршен је пријем у радни однос новог радника - референта за финансије - особа са инвалидитетом са високом стручном спремом, у складу Законом о професионалној рехабилитацији и запошљавању особа са инвалидитетом и Покрајинском уредбом о измени и допуни Покрајинске уредбе о максималном броју запослених у систему Аутономне Покрајине Војводине за 2015.годину, од 01 априла 2016. године.

6. КРЕТАЊЕ ЦЕНА ПРОИЗВОДА И УСЛУГА

У посматраном периоду ценовник за коришћење простора на површинама јавне намене, ценовник пословне јединице конгресни центар Велика тераса, ценовник за коришћење пословног простора Марина - рибарска кућица на Палићу нису мењани, док је на својој 41. седници одржаној дана 29. јуна 2016. године Скупштина Друштва донела нови ценовник за коришћење Термалног базена:

Табела 1. Цене улазница

|  |  |  |
| --- | --- | --- |
| Ред. број | Врста улазнице | Износ у динарима са ПДВ |
| 1 |  Дневна за одрасле (3 купања по 20 мин) | 300,00 |
| 2 |  Дневна ђачка | 100,00 |
| 3 |  Поподневна карта од 14 – 19 ч | 200,00 |
| 4 |  Дневна пензионерска | 200,00 |
| 5 |  Дневна инвалидска | 50,00 |
| 6 |  Дневна групна ( преко 20 особа), по особи | 240,00 |
| 7 |  Дневна групна ђачка ( преко 20 особа), по особи | 80,00 |
| 8 |  Дневна групна пензионерска ( преко 20 особа) , по особи | 160,00 |
| 9 |  Ноћно купање | 300,00 |
| 10 |  Ноћно купање групна ( преко 20 особа), по особи | 240,00 |
| 11 |  Дневна за госте регистрованих угоститељских објеката за смештај на територији Града Суботице – за одрасле | 200,00 |

|  |  |  |
| --- | --- | --- |
| Ред. број | Врста улазнице | Износ у динарима са ПДВ |
| 12 |  Ноћно купање за госте регистрованих угоститељских објеката за смештај на територији Града Суботице | 200,00 |

Табела 2. Цене закупа

|  |  |  |
| --- | --- | --- |
| Ред. број | Врста закупа Термалног базена | Износ у динарима без ПДВ |
| 1 |  Целодневни закуп 0-24 ч | 90.000,00 |
| 2 |  Вечерњи закуп од 20-3 ч | 30.000,00 |
| 3 |  Закуп термалног базен на сат за потребе организовања школе пливање или других спортско рекреативних активности у води ван званичног радног времена базена | 200,00 – сат времена |
| 4 |  Закуп дела пословног простора на термалном базену за обављење угоститељске делатности за време радног времена базена | 300,00 м2 - месечно |
| 5 |  Закуп дела пословног простора на термалном базену за обављење услуга масаже, педикира, маникира и сл. за време радног времена базена | 3000,00 - месечно |
| 6 |  Закуп дела пословног простора на термалном базену за организовање играонице за време радног времена базена | 5000,00 - месечно |

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У периоду од 01.01 до 30.06.2016. године Друштво је планирало у годишњем програму пословања износ од 40.817.055 динара субвенција из буџета АП Војводине, буџета Града Суботице и буџета Републике Србије.

За период 01.01. – 30.06.2016. године Друштву је извршен трансфер субвенција у укупном износу од **26.843.382,59**  динара; од стране буџета АП Војводине извршен је пренос субвенција у износу од 327.748 динара и буџета Града Суботице у износу од 26.515.634,59 динара, трансфера субвенција од стране буџета Републике Србије није било.

Реализоване су субвенције из буџета Града Суботице у износу од 26.515.634,59 динара и буџета АП Војводине у износу од 327.748 динара.

Пренета средства из буџета Града Суботице односе се на следеће позиције:

Програмска активност 1502-0001; економска класификација 451191 - Текуће субвенције -

Програмска активност 1502-0002; економска класификација 451191 –Текуће субвенције за туристичку промоцију. Програмска активност 1502-0001; економска класификација 451291- Капиталне субвенције. Програмска класификација 0701; Програм 7: Путна инфраструктура; 0701-P8 Пројекат 8: Уређење и урбано опремање ”Великог парка” на Палићу: економска класификација 451291- Капиталне субвенције за уређење и опремање ”Великог парка” на Палић.

Пренета средства из буџета АП Војводине су у планираним оквирима и односе се на субвенције из буџета АП Војводине за реализацију програма стручне праксе за 2 незапослена лица са територије АП Војводине у оквиру Програма 0801 - Запошљавање и уређење система рада и радно правних односа, Програмска активност - 1011 Активна политика запошљавања у АП Војводини, економска класификација 4511 – Текуће субвенције јавним нефинансијским предузећима.

8. СРЕДСТВА ЗА ПОСЕБНЕ НАМЕНЕ

*Репрезентација*

Програмом пословања за 2016. годину за период од 01.01.2016. до 30.06.2016 планирана средства износе 80.000 динара, реализација плана износи 129.000 динара. До одступања тј. веће реализације у односу на план уследило је због ванредног повећања расхода услед организације манифестације 1.мај на Палићу.У наредним кварталима остварићемо уштеде тако да планирана средства која су предвиђена за репрезентацију на годишњем нивоу неће бити прекорачена.

*Реклама и пропаганда*

Програмом пословања за 2016. годину за период од 01.01.2016. до 30.06.2016 планирана средства износе 250.000 динара, реализација плана износи 79.000 динара. Извршене исплате су у границама планираних средстава и односе се на: услуге рекламирања активности, промовисања Д.О.О. „Парк Палић” као туристичке дестинације, Палић, објављивања вести и догађаја, медијске подршке на web сајту www.subotica.info на основу Уговора о пословној сарадњи закљученог са SR„ NOAH AGENCY” Суботица; емитовање рекламних порука на ТВ Суботица; емитовање тв спота за првомајске празнике и емитовање промо филма.

9. ИЗВЕШТАЈ О ИНВЕСТИЦИЈАМА

*Издаци за израду пројектно-техничке документације, пројекти препарцелације, техничка контрола пројеката, ревизија техничких докумената, студија процене утицаја на животну средину, процена вредности некретнина и земљишта, и сл***.**

Програмом пословања за 2016. годину за период од 01.01.2016. до 30.06.2016, средства планирана за израду пројектно-техничке документације, пројеката препарцелације, техничке контроле пројеката, ревизије техничких докумената, студија процене утицаја на животну средину, процене вредности некретнина и земљишта и сл. износе 1.858 хиљ. динара, реализација плана износи 1.235 хиљ. динара. Извршене исплате су у границама планираних средстава и односе се на: техничку документација за изградњу водовода у Сушачкој и делу Ријечке улице; техничку документација за изградњу канализације у Сушачкој и делу Ријечке улице; израду Пројекта за грађевинску дозволу- реконструкција шеталишта поред језера Палић (Пешчана плажа) од објекта Фонтана до катастарске парцеле бр.1630 у дужини 500 метара ширине 2.00 метара.

Пројекат препарцелације дела обалног појаса Палићког језера ( источна обала) на Палићу - I део; Идејно урбанистичко решење са елементима Урбанистичког пројекта за разраду дела простора „Бање Палић“; Правила грађења, таксе и други услови за израду Локацијских услова за изградњу канализационе мреже у улицама Кањишки пут, Солунска и Ритска улица на Палићу.

*Капитално одржавање објеката поверено на старање*

Програмом пословања за 2016. годину, за период од 01.01.2016. до 30.06.2016, средства планирана за капитално одржавање објеката износе 729 хиљ. динара, реализација плана износи 529 хиљ.динара. Извршене исплате су у границама планираних средстава и односе се на: реконструкцију Термалног базена ( набавка вентила-лептир); израду енергетског командног ормана за напајање објекта Термалног базена електричном енергијом, израду електро-регулационог дела за рад система Термалног базена (регулација циркулације воде кроз филтрациони систем, систем пуњења и пражњења термалне воде у полуаутоматском систему).

*Опрема за канцеларије и објекте поверене на старање*

Програмом пословања за 2016. годину, за период од 01.01.2016. до 30.06.2016, средства планирана за опрему за канцеларије и објекте поверене на старање износе 288 хиљ. динара, реализација плана износи 112 хиљ.динара. Извршене исплате се односе на набавку тракастих завеса за потребе велике сале на Великој тераси и набавку понтона - сплав са бурићима.

*Ангажовање стручног надзора*

Програмом пословања за 2016. годину за период од 01.01.2016. до 30.06.2016, средства планирана за ангажовање стручног надзора износе 420 хиљ.динара, реализација плана износи 320 хиљ. динара. Извршене исплате се односе на: стручни надзор над извођењем радова на адаптацији објекта Летња позорница и поплочању дворишта; стручни надзор над извођењем радова на уређењу Великог парка на Палићу - поплочавање трасе до хотела Парк"; стручни надзор над извођењем радова на изградњи туристичке стазе око Омладинског језера са уређењем раскрснице и изградњиом дела прилазне саобраћајнице

*Издаци за експропријацију некретнина и земљишта*

Програмом пословања за 2016. годину за период од 01.01.2016. до 30.06.2016, средства планирана за експропријацију некретнина и земљишта износе 700 хиљ. динара, реализација плана износи 262 хиљ.динара. Извршене исплате су у границама планираних средстава и односе се на: регулацију градске саобраћајнице улица 43. Нова од улице Хоргошки пут до улице Рибарска на Палићу за коју је проглашен јавни интерес од стране Владе Републике Србије.

*Геодетске услуге*

Програмом пословања за 2016. годину за период од 01.01.2016. до 30.06.2016 , средства планирана за геодетске износе 300 хиљ. динара, реализација плана износи 125 хиљ. динара. Извршена исплата се односи на катастарско-топографски план за потребе пројектовања канализационе мреже у улицама Солунска, Кањишки пут, Ловранска, Липарска и Ритска приближне дужине 1030 м.

*Таксе*

Програмом пословања за 2016. годину за период од 01.01.2016. до 30.06.2016, средства планирана за таксе износе 300 хиљ. динара, реализација плана износи 288 хиљ.динара. Извршене исплате су у границама планираних средстава и односе се на: таксе за услове за изградњу коловоза у улици Рибарско-Ритска и Солунска на Палићу; таксе за пружене услуге РГЗ-а за утврђивање и спровођење промена у катастру непокретности. Таксе за пружање услуга - коришћење података Републичког геодетског завода - служба за катастар непокретности Суботица за предмет експропријације односно административног преноса непокретности у циљу обезбеђења простора за регулацију дела обалног појаса Палићког језера - Источна обала на основу решења 05 број: 465-3908/2016 Владе Републике Србије којим се утврђује јавни интерес за експропријацију.

*Лизинг рате*

Програмом пословања за 2016. годину за период од 01.01.2016. до 30.06.2016 , средства планирана за лизинг износе 140 хиљ. динара, реализација плана износи 118 хиљ.динара. Извршене исплате су у границама планираних средстава и односе се на: исплату преостале 4. рате по уговору о финансијском лизингу бр.12541 од 25.03.2011. године, путничко возило Škoda Yeti 1.2

*Tехничкa документацијa Главног пројекта санације и доградње одушног канала и Главног пројекта изградње касета за одлагање и ремедијацију муља из језера Палић*

Програмом пословања за 2016. годину за период од 01.01.2016. до 30.06.2016 , средства планирана за ову ставку износе 500 хиљ. динара, реализација плана износи нула динара.

*Санација језера Палић*

Програмом пословања за 2016. годину за период од 01.01.2016. до 30.06.2016 , средства планирана за санацију језера Палић износе 6.000 хиљ. динара, реализација плана износи нула динара.

*Aдаптација и санација тротоара у улици Јожефа Хегедиша*

Програмом пословања за 2016. годину за период од 01.01.2016. до 30.06.2016 , средства планирана за Aдаптацију и санацију тротоара у улици Јожефа Хегедиша износе 3.939 хиљ. динара, реализација плана износи нула динара.

*Адаптација и санација тротоара у улици Сплитска алеја*

Програмом пословања за 2016. годину за период од 01.01.2016. до 30.06.2016, средства планирана за Aдаптацију и санацију тротоара у улици Сплитска алеја износе 1.006 хиљ. динара, реализација плана износи нула динара.

*Реконструкција пешачке стазе на Пешчаној плажи*

Програмом пословања за 2016. годину за период од 01.01.2016. до 30.06.2016, средства планирана заРеконструкцију пешачке стазе на Пешчаној плажи износе 8.055 хиљ. динара, реализација плана износи нула динара.

*Уређење и урбано опремање ”Великог парка” на Палићу*

Програмом пословања за 2016. годину за први квартал, средства планирана за Уређење иурбано опремање ”Великог парка” на Палићу износе 2.554 хиљ. динара, реализација плана износи 2.027 хиљ.динара. Извршене исплате су у границама планираних средстава и односе се на: поплочање стазе до хотела Парк, ширине 5,6 м.

**III ЗАКЉУЧНА РАЗМАТРАЊА И НАПОМЕНЕ**

Предузеће у посматраном периоду није имало значајнијих проблема и могло је несметано да обавља своју делатност за коју је основано. Реализација расхода је углавном у границама планираних величина. Проистекла одступања од плана настала су услед ванредног повећања расхода услед организације манифестације 1. мај на Палићу. У наредним кварталима планирана средства на годишњем нивоу неће бити прекорачена и биће испоштовани износи средстава у оквиру одобрених апропријација.

Датум 28.07.2016. \_\_\_\_\_\_\_\_\_\_\_\_\_\_\_\_\_\_

 Потпис и печат